stanford-oval/wikipedia huggingface dataset:
Toxic Holocaust

| Toxic Holocaust |
| --- | --- |
 Toxic Holocaust vuonna 2018
Tiedot
Toiminnassa:  1999–
Tyylilaji:  thrash metal, crossover thrash, blackened thrash
Kotipaikka:   Portland, Oregon, Yhdysvallat
Laulukieli:  englanti
Jäsenet:  Joel Grind, laulu, kitara    Phil Zeller, bassokitara    Nick Bellmore, rummut  
Entiset jäsenet:  Al Positions, rummut (2008–2009) 
Levy-yhtiö:  Relapse Records, 2008–  
Aiheesta muualla
Kotisivut
Infobox OKNimi-testi OK: 
Toxic Holocaust on Joel Grindin perustama punk-vaikutteinen thrash metal -yhtye. Grind säveltää ja soittaa albumeilla kappaleet itse (lukuun ottamatta rumpuja joillakin julkaisuilla), mutta esiintymistä varten yhtyeellä on oma livekokoonpanonsa. Yhtyeen kolmas albumi An Overdose of Death... saavutti suosiota ja yhtye onkin kiertänyt muun muassa Etelä-Amerikkaa ja Keski-Eurooppaa. Yhtye on vieraillut Suomessa pienellä kiertueella 2006 ja Helsingin Nosturissa 2009. Marraskuussa 2011 Toxic Holocaust soitti Suomessa kaksi keikkaa, Helsingissä ja Tampereella.
Jäsenet

Joel Grind – laulu, kitara (1999–), bassokitara, rummut (1999–2008)
Phil Zeller – bassokitara (2008–)
Nick Bellmore – rummut (2009–)
Jäsenet > Entiset jäsenet

Al Positions – rummut (2008–2009)
Diskografia > Studioalbumit

Evil Never Dies (2003,  Witches Brew, Relapse Records)
Hell on Earth (2005,  Relapse Records)
An Overdose of Death... (2008,  Relapse Records)
Conjure and Command (2011,  Relapse Records)
Chemistry of Consciousness (2013,  Relapse Records)
Primal Future: 2019 (2019)
Diskografia > EP:t

Death Master (2003,  Gloom Records)
Power from Hell (2004,  Iron Bonehead Productions)
Reaper’s Grave (2006,  Gloom Records)
Gravelord (2009,  Relapse Records)
Diskografia > Livealbumit

Live – Only Deaf Is Real (2007,  Misanthropic Propaganda Productions)
Brazilian Slaughter 2006 (2008,  videoalbumi, Mutilation Records, Unsilent Records)
Diskografia > Kokoelma-albumit

Toxic Thrash Metal (2004,  Iron Fist Kommando, Arsenal of Glory)
From the Ashes of Nuclear Destruction (2013,  Relapse Records)
Diskografia > Demot

Radiation Sickness (1999)
Critical Mass (2002)
Promo 2004 (2004)
Diskografia > Eri esittäjiä

Thrashing Like a Maniac (2007,  Earache Records)
In the Sign of Sodom – Sodomaniac Tribute (2008,  12″)
Diskografia > Split-albumit

Toxic Holocaust / Oprichniki (2001)
Implements of Mass Destruction / Nuclear Apocalypse:666 (2002)
Outbreak of Evil (2004)
Thrashbeast From Hell (2004)
Blasphemy, Mayhem, War (2005)
Don’t Burn the Witch... (2006)
HRPS Vol.1 (2008)
Speed n’ Spikes Volume 1 (2008)
Toxic Waste (2012)
Topias Palmi

| Topias Palmi> Henkilötiedot |
| --- | --- |
Koko nimi:  Topias Palmi
Syntynyt: 26. elokuuta 1994 (ikä 30) Tampere, Suomi
Kansalaisuus:   Suomi
Koripalloilija
Lempinimi:  Pala
Pelipaikka:  Heittävä takamies / Pieni laitahyökkääjä
Pituus:  194 cm
Paino:  91 kg
Nyk. joukkue:   Tampereen Pyrintl
Sarja:  Korisliiga
Pelaajaura
Seurajoukkueet
2011–2015 2012–2018 2018–2019 2019–2021 2021–2022 2022–2023 2023–2024 2024-:   Tampereen Pyrintö II  Tampereen Pyrintö  Joensuun Kataja  Guerino Vanoli Basket  Limburg United  SCMU Craiova  Karhubasket  Tampereen Pyrintö
Maajoukkueet
2017–:   Suomi
Ottelut (pisteet):  15 (111)
Aiheesta muualla
FIBA
Topias Palmi (s. 26. elokuuta 1994 Tampere) on suomalainen koripalloilija, joka edustaa Korisliigassa pelaavaa Tampereen Pyrintöä. Palmi edusti pitkään kasvattajaseuraansa Tampereen Pyrintöä ja kauden ajan Joensuun Katajaa. Pelipaikaltaan Palmi on heittävä takamies tai pieni laitahyökkääjä. Palmi voitti Pyrinnössä kertaalleen Suomen mestaruuden ja Suomen cup-mestaruuden, saavutti yhden SM-hopean sekä sijoittui Baltian liigassa neljänneksi. Kaudella 2016–2017 hänet valittiin Korisliigan vuoden kehittyneimmäksi pelaajaksi ja vuonna 2019 Korisliigan vuoden pelaajaksi.
Palmi on pelannut Suomen nuoriso- ja haastajamaajoukkueissa sekä miesten maajoukkueessa. Hän pitää hallussaan Suomen kaikkien maajoukkueiden yksittäisen ottelun piste-ennätystä ja yhdessä maaottelussa onnistuneiden kolmen pisteen heittojen ennätystä heitettyään Suomen U20-maajoukkueessa 60 pistettä Luxemburgia vastaan kesällä 2013.
Pelaajaura > Uran alkuvuodet

Palmi on Tampereen Pyrinnön kasvatti. Hän innostui koripallosta oltuaan seuraamassa Santeri-isoveljensä harjoituksia vuonna 2003. Pyrinnön pelaajista hän fanitti muun muassa Jussi Korhosta. Lapsena Palmi harrasti myös jalkapalloa, mutta kahden lajin aikataulujen yhteensovittaminen kävi raskaaksi, ja Palmi keskittyi koripalloon 14-vuotiaana. Hän pelasi seuran B- ja A-pojissa, ja kaudella 2011–2012 hän pelasi kolme ottelua I-divisioonaa Pyrinnön reservijoukkueessa. Kaudella 2012–2013 Palmi pelasi sekä I-divisioonassa että Pyrinnön edustusjoukkueessa. Palmi pelasi myös liigacupin välierässä Kauhajoen Karhua vastaan tehden seitsemän pistettä. Pyrintö voitti cupin loppuottelussa Loimaan ja saavutti cup-mestaruuden. EuroChallengessa Palmi pelasi ottelussa BK Ventspilsiä vastaan ja teki kaksi pistettä. Palmi kertoi, että ensimmäinen Korisliiga-kausi muutti paljon hänen käsitystään koripallosta. Taito pelata ei enää riittänyt, vaan hänen piti opetella myös, kuinka pelataan ja lisäksi järkevästi. Myös päävalmentaja Ville Tuomisen puolustuksen opettelu oli Palmille hankalaa.
Kauden 2013–2014 syyspuoliskolla Palmi suoritti varusmiespalveluksensa. Hän pelasi etenkin I-divisioonassa, jossa oli joulutaukoon mennessä sarjan paras suomalainen pisteidentekijä. Hän pelasi syyskaudella myös edustusjoukkueessa Korisliigaa ja Baltian liigaa. Baltian liigassa Pyrintö pelasi historian ensimmäisenä suomalaisjoukkueena ja sijoittui neljänneksi. Keväällä 2014 Palmi keskittyi edustusjoukkueen otteluihin. Pyrintö voitti Korisliigan runkosarjan uudella voittoennätyksellä ja voitti lopulta historiansa kolmannen Suomen mestaruuden. Palmi pelasi pudotuspeleissä lähes 14 minuuttia ottelua kohden ja onnistui kolmen pisteen heitoissaan 52,4-prosenttisesti. Finaaleissa hän kunnostautui haastavissa heitoissa.
Pelaajaura > Pyrinnön runkopelaajaksi

Mestaruuskauden jälkeen Palmi teki Pyrinnön kanssa kolmivuotisen jatkosopimuksen. Sopimus mahdollisti Palmin siirtymisen ulkomaille kunkin pelikauden jälkeen. Pyrintö tarjosi Palmin mukaan hyvän mahdollisuuden opintojen ja pelaamisen yhdistämiseen, ja seura pyrki kehittämään Palmista kansainvälisen tason pelaajan sopimuksen aikana. 17. joulukuuta 2014 Palmi teki uuden Korisliigan yhden ottelun piste-ennätyksensä heitettyään 16 pistettä. Kauden 2014–2015 alussa Palmin rooli Pyrinnössä oli kohtuullisen vaatimaton. Kun Antero Lehto kuitenkin lähti Italiaan loppukaudesta, nousi Palmi joukkueen avausviisikkoon ja vakiinnutti paikkansa siinä..
Palmi kohensi Korisliigan piste-ennätystään 21:een Katajaa vastaan 2. tammikuuta 2016. Hän kärsi tammikuussa loukkaantumisesta. Pudotuspeleissä Palmi sai pelata vain hajaminuutteja. Aamulehden kaudenpäätösarviossa Palmin arvioitiin kadottaneen itseluottamksensa ja heikentyneen edelliskaudesta. Pyrintö eteni loppuotteluihin, joissa se hävisi Kouvoille ja sai näin SM-hopeaa.
Kaudella 2016–2017 tapahtui Palmin lopullinen läpimurto Korisliigassa: hän pelasi pääsääntöisesti Pyrinnön avausviisikossa ja nosti tilastokeskiarvojaan merkittävästi ollen muun muassa sarjan tarkimpia vapaa- ja kahden pisteen heittojen heittäjiä. Palmi paransi sarjan piste-ennätystään ensin marraskuussa 24:een ja 27. tammikuuta 2017 Helsinki Seagullsia vastaan 30:een. Maaliskuussa hän teki seuraavaa kautta koskeneen jatkosopimuksen. Pyrintö selviytyi viimeisenä joukkueena pudotuspeleihin, joissa se putosi heti puolivälierissä Salon Vilppaalle. Palmi oli runkosarjassa paras suomalainen pisteidentekijä 13,1 pisteen ottelukohtaisella keskiarvollaan, ja hänet nimettiin kauden päätteeksi Korisliigan vuoden kehittyneimmäksi pelaajaksi.
Syksyllä 2017 Palmi turhautui pelaamiseensa. Keväällä 2018 hän päätti jatkossa kohdistaa enemmän painetta puolustajalleen eli lisäsi peliinsä aggressiivisuutta, mikä poiki tulosta jo kesän maajoukkueotteluissa..
Pelaajaura > Joensuun Kataja

Kauden 2017–2018 päättyessä Palmi ja espanjalainen CB Clavijo tekivät pelaajasopimuksen, joka kuitenkin kariutui sopimuksen ehtoon, jossa Clavijo ei olisi kauden päätteeksi saanut pudota sarjatasoa alemmas. Kesäkuussa 2018 Palmi siirtyi kaksivuotisella, kesäisin ulkomaille siirtymisen mahdollistaneella, sopimuksella Joensuun Katajaan, joka pelasi kaudella 2018–2019 myös FIBA Europe Cupia.
Palmi heitti 15. joulukuuta 2018 Vilpasta vastaan uuden Korisliigan piste-ennätyksensä, 38 pistettä, joka oli kuluneen vuosituhannen suurimpia suomalaispelaajan tekemiä pistemääriä.
Kauden päätteeksi Palmi valittiin Korisliigan vuoden pelaajaksi.
Pelaajaura > Guerino Vanoli Basket

Kesäkuussa 2019 Palmi teki vuoteen 2022 asti sopimuksen Italian pääsarjan välieriin edelliskaudella edenneen ja maan hallinneen cup-mestarin Guerino Vanoli Basketin kanssa. Hänestä tuli samalla neljään vuoteen ensimmäinen suomalaispelaaja jossakin Euroopan kuudessa kovimmassa pääsarjassa sitten vuoden 2015. Palmi aloitti kautensa Romeo Sacchettin valmentaman Vanolin rotaatiossa 7.–8. pelaajana ja muun muassa heitti 11 pistettä voitokkaassa ottelussa Olimpia Milanoa vastaan. Koronaviruspandemia keskeytti Vanolin sarjakauden, ja kesällä 2020 seura päätti lakkauttaa miesten edustusjoukkueensa, minkä johdosta Palmi oli vapautumassa sopimuksestaan. Loppukesästä Vanoli kuitenkin sai varainhankintansa kuntoon ja päätti jatkaa pääsarjassa Palmin oltua joukkueen ainoa sopimuspelaaja.
Pelaajaura > Maajoukkue

Palmi teki alle 20-vuotiaiden miesten maajoukkueen ottelussa Luxemburgia vastaan 20. heinäkuuta 2013 uuden Suomen maaotteluhistorian piste-ennätyksen: hän teki ottelussa 60 pistettä rikkoen Hanno Möttölän ja Antti Kanervon entisen 43 pisteen ennätyksen. Samassa ottelussa hän heitti 12 onnistunutta kolmen pisteen heittoa syrjäyttäen Petri Virtasen kyseisen tilaston kärkipaikalta. Edeltävissä maaotteluissaan Palmi oli heittänyt kolmen pisteen heittonsa huonosti, mutta aamun heittoharjoitus antoi hänelle itseluottamusta, ja ottelun kuluessa Suomen valmentaja alkoi ohjeistaa pelaajia syöttämään Palmille. Kesällä 2014 Palmi ei pelannut alle 20-vuotiaiden maajoukkueessa kuntoutettuaan polveaan. Kesäkuussa 2015 hänet nimettiin Suomen saman vuoden haastajamaajoukkuerinkiin.
Palmi edusti Suomea vuosien 2015 ja 2017 kesäuniversiadeissa.
Keväällä 2017 Palmi nimettiin Suomen miesten maajoukkueen vuosien 2017–2019 harjoitusryhmään. Hän pelasi ensimmäisessä A-maaottelussaan Tampereella Latviaa vastaan noin kaksi minuuttia.
Loppukesän 2018 maaotteluissa Palmin rooli kasvoi suureksi, minkä ansiosta hän nousi myös syksyn MM-karsintaottelujen kokoonpanoon.
Saavutukset

Korisliigan vuoden pelaaja 2019
Korisliigan vuoden kehittynein pelaaja 2017
Suomen mestaruus 2014
SM-hopeaa 2016
Suomen cup-mestaruus 2013
Baltian liigan neljäs sija 2014
Pelityyli

Pyrinnön päävalmentajana toiminut Pieti Poikola kuvaili Palmia ”todelliseksi korintekijäksi”, joka heittää ahkerasti. Palmi on kuvaillut tarvitsevansa harjoitusta etenkin puolustustyöskentelyssään.
Loppuvuodesta 2018 Palmia kuvailtiin rohkealla mielellä varustetuksi puhtaaksi korintekijäksi. Palmi korosti haastattelussa itseluottamukselleen tärkeäksi vapautta heittää ilman valmennuksen rajoitteita. Keväällä 2018 Palmi päätti lisätä peliinsä puolustajiansa vastaan aggressiivisuutta.
Yksityiselämä

Palmi aloitti syksyllä 2014 Tampereen ammattikorkeakoulussa liiketalouden opinnot ja valmistui tradenomiksi keväällä 2018. Hänellä on opintoja myös Tampereen yliopistosta. Palmin perheeseen kuuluvat Jukka-isä ja Minna-äiti sekä Santeri-niminen isoveli, joka on harrastanut koripalloa. Palmi on avoliitossa pika-aitajuoksija Reetta Hurskeen kanssa.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012–2013 | Tampereen Pyrintö | Korisliiga | 14 | 36,0 % | 40,9 % | 50,0 % | 0,5 | 0,4 | 0,9 | 0,1 | 0,4 | 0,1 | 0,1 | 3,6 | 50 |
| 2013–2014 | Tampereen Pyrintö | Korisliiga | 38 | 42,5 % | 31,9 % | 63,9 % | 0,7 | 1,0 | 1,7 | 0,5 | 0,6 | 0,3 | 0,1 | 4,7 | 178 |
| 2013–2014 | Tampereen Pyrintö | Baltian liiga | 10 | 68,2 % | 37,5 % | 62,5 % | 0,4 | 0,8 | 1,2 | 0,4 | 0,3 | 0,3 | – | 7,6 | 76 |
| 2014–2015 | Tampereen Pyrintö | Korisliiga | 40 | 59,6 % | 30,6 % | 74,6 % | 0,7 | 1,7 | 2,4 | 0,5 | 0,9 | 0,6 | 0,0 | 7,9 | 314 |
| 2014–2015 | Tampereen Pyrintö | Baltian liiga |  |  |  |  |  |  |  |  |  |  |  |  |  |
| 2015–2016 | Tampereen Pyrintö | Korisliiga | 35 | 54,3 % | 40,2 % | 69,2 % | 0,7 | 1,3 | 2,0 | 0,6 | 0,7 | 0,2 | 0,1 | 6,6 | 232 |
| 2016–2017 | Tampereen Pyrintö | Korisliiga | 36 | 55,6 % | 33,1 % | 87,4 % | 1,1 | 1,9 | 3,0 | 1,1 | 1,7 | 0,6 | 0,3 | 13,1 | 470 |
| Yhteensä | Yhteensä | Korisliiga |  |  |  |  |  |  |  |  |  |  |  |  |  |
| Yhteensä | Yhteensä | Baltian liiga |  |  |  |  |  |  |  |  |  |  |  |  |  |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012–2013 | Tampereen Pyrintö | Korisliiga | 1 | – | – | – | – | – | – | – | – | – | – | – | – |
| 2013–2014 | Tampereen Pyrintö | Korisliiga | 13 | 58,1 % | 52,4 % | 83,3 % | 0,5 | 1,1 | 1,6 | 0,4 | 0,5 | 0,3 | – | 5,7 | 74 |
| 2013–2014 | Tampereen Pyrintö | Baltian liiga | 7 | 44,4 % | 25,0 % | 50,0 % | 0,6 | 1,1 | 1,7 | 0,9 | 0,7 | 0,4 | 0,3 | 3,7 | 26 |
| 2014–2015 | Tampereen Pyrintö | Korisliiga |  |  |  |  |  |  |  |  |  |  |  |  |  |
| 2014–2015 | Tampereen Pyrintö | Baltian liiga |  |  |  |  |  |  |  |  |  |  |  |  |  |
| 2015–2016 | Tampereen Pyrintö | Korisliiga |  |  |  |  |  |  |  |  |  |  |  |  |  |
| 2016–2017 | Tampereen Pyrintö | Korisliiga | 3 | 7,7 % | 50,0 % | 100,0 % | – | 1,0 | 1,0 | 0,7 | 0,7 | 0,3 | 0,7 | 5,3 | 16 |
| Yhteensä | Yhteensä | Korisliiga |  |  |  |  |  |  |  |  |  |  |  |  |  |
| Yhteensä | Yhteensä | Baltian liiga |  |  |  |  |  |  |  |  |  |  |  |  |  |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Topias Palmi basketball profile eurobasket.com (englanniksi)
| 0 | 1 | 2 |
| --- | --- | --- |
| Edeltäjä: Juho Nenonen | Korisliigan vuoden kehittynein pelaaja 2016–2017 | Seuraaja: Henri Kantonen |
Suomen joukkue – Koripallon EM-kilpailut 2022
1 Little |
7 Huff |
9 Salin |
11 Koponen |
14 Kantonen |
18 Jantunen |
19 Valtonen |
20 Madsen |
21 Maxhuni |
23 Markkanen |
35 Seppälä |
41 Palmi |
Valmentaja Tuovi
Stone and Stars

| ”Stone and Stars” Amen-Ra’s Dynasty |
| --- | --- | --- |

Singlen tiedot
 Julkaistu: 25. lokakuuta 2019
 Levy-yhtiö: Live Rock Finland
Amen-Ra’s Dynastyn muut singlet
|   | ”Stone and Stars” 2019 |   |
Stone and Stars on Amen-Ra’s Dynastyn debyyttisingle, joka julkaistiin 25. lokakuuta 2019.
Kappaleet

Stone and Stars – 4.13
Amen's Lament to Ra III – 2.10
Kokoonpano

Amen-Ra – kitara, taustalaulu
Pexi – laulu
Mr. Whorus – basso
Ana Willman – rummut
Tapani Haavisto – koskettimet ”Amen’s Lament To Ra III” -kappaleella
Nalle – taustalaulut ”Stone and Stars” -kappaleella
Stoner rock

| Stoner rock |
| --- | --- |
Alkuperä:  heavy metal, psykedeelinen rock, bluesrock, acid rock, doom metal
Alkuperämaa:  Yhdysvallat (Kalifornia)
Kehittymisen ajankohta:  1990-luvun alku
Tyypillisiä soittimia:  sähkökitara, bassokitara, rumpusetti, laulu
Kehittyneitä tyylilajeja / suuntauksia:  stoner sludge
Stoner rock tai stoner metal on raskas hidas- tai keskitempoisen rockmusiikin tyylilaji, joka syntyi 1990-luvulla. Stoner rockissa yhdistyvät usein bassopitoiset kitarariffit ja melodiset, hieman käheät tai karheat lauluäänet. Stoner rockista käytetään usein myös nimeä Desert Rock eli "autiomaarock". Tämä käsite viittaa Kalifornian Palm Desertissä vaikuttavaan "Palm Desert Sceneen", johon kuuluu monia tyylilajin kuuluisimmista suurimmista artisteista ja yhtyeistä.
Nimitys stoner rock tulee tyylilajin ja sen edustajien yhteydestä kannabiksen käyttöön. Kannabiksen käyttäjästä käytetään joskus slanginimeä stoner[lähde? ].
Stoner rockin esimuodot

Stoner rockin juuret palautuvat lähinnä 1960-luvun lopun ja 1970-luvun alun raskaaseen psykedeeliseen rockmusiikkiin ja erityisesti Black Sabbathin tuotantoon (muun muassa kappaletta "Sweet Leaf" vuodelta 1971 pidetään stoner rockin varhaisena edustajana). Tyylilajin muita vaikuttajia ovat muun muassa Hawkwind, Sir Lord Baltimore ja Blue Cheer.
Tyylilajin synty

Stoner rockin syntyyn yhdistetään erityisesti yhtyeet nimeltä Kyuss ja Sleep. Kyuss nousi 1990-luvulla maineeseen albumillaan Blues for the Red Sun. Vuonna 1995 hajonneen Kyussin seuraajista tunnetuin lienee yhtyeen jäsenten Josh Hommen ja Alfredo Hernandezin perustama Queens of the Stone Age. Myös laulaja John Garcialla on ollut monia Kyussin jälkeisiä projekteja, kuten Unida, Hermano ja Slo Burn. Kyussin rumpali Brant Bjork jätti yhtyeen soittaakseen toisessa stoner-yhtyeessä nimeltä Fu Manchu.
Suomalaisista yhtyeistä lähinnä stoneria ovat esimerkiksi Mannhai, Blake, Die Schwarzen Ladas ja The Kerstin Comeback.
Stoner rock -yhtyeitä > Ulkomaisia stoner rock/metal -yhtyeitä

| 0 | 1 | 2 | 3 |
| --- | --- | --- | --- |
|  35007  Acid King  Alabama Thunderpussy  Atomic Bitchwax  Bongzilla  Boris  Brant Bjork  Capricorns  Cathedral  Clutch  Corrosion of Conformity  The Desert Sessions  |  Dozer  Down  Eagles of Death Metal  El Caco  Electric Wizard  Fireball Ministry  Fu Manchu  Goatsnake  Hawkwind  Hermano  High On Fire  Kyuss  |  Masters of Reality  Mastodon  Melvins  Mondo Generator  Monster Magnet  Mustasch  Nebula  Orange Goblin  Priestess  Queens of the Stone Age  Red Fang  Scott Reeder  |  Shovelhead  Sleep  Slo Burn  Sparzanza  Spiritual Beggars  Sword  Truckfighters  Unida  Wallrus  Witchcraft  Windhand  Wolfmother  |
Stoner rock -yhtyeitä > Kotimaisia stoner rock/metal -yhtyeitä

Black .44
Blake
Blowtorch
Demonic Death Judge
Doom Unit
Deadneck
Jolly Jumpers
Stone Mammoth
Stone Monolith
Kirk Grim
Mangoo
Mannhai
Death Lazer Kosmonauts
ONKALO
Poisonblack (Myöhempi tuotanto)
S Tool
Timo Rautiainen & Trio Niskalaukaus
Lyijykomppania
Rautakello
Metallimusiikin tyylilajit
Alternative metal
Avantgardemetalli
Djent
Black metal
Death metal
Doom metal
Extreme metal
Folk metal
Funk metal
Glam metal
Goottimetalli
Grindcore
Hard rock
Heavy metal
Industrial metal
Kristillinen metallimusiikki
Metalcore
Neoklassinen metalli
Power metal
Progressiivinen metalli
Rapcore
Sinfoninen metalli
Stoner rock
Thrash metal
Viikinkimetalli
Starbreeze Studios

| Starbreeze Studios AB |
| --- | --- |

ISIN:  SE0005992831
Perustettu:  1998
Kotipaikka:  Ruotsi
Toimiala:  videopeliteollisuus
Tuotteet:  videopelit
Tytäryhtiöt:  Overkill Software
Kotisivu:  starbreeze.com
Infobox OKVirheellinen NIMI-arvo: 
Starbreeze Studios on ruotsalainen videopelien kehittäjä.
Yhtiö on tullut tunnetuksi Riddick-pelien kehittäjänä: The Chronicles of Riddick: Escape from Butcher Bay ja The Chronicles of Riddick: Assault on Dark Athena.
Historia

Yhtiön perustivat Triton-demoskeneryhmän jäsenet ja se yhdistyi O3 Gamesiin vuonna 2002, josta Starbeezen nimi säilyi.
Yhtiö on ostanut Payday: The Heist ja Payday 2 -pelien kehittäjän Overkill Softwaren vuonna 2012. Ennen Syndicate-pelin julkaisua osa työntekijöistä lähti yhtiöstä perustamaan MachineGamesin ja julkaisun jälkeen yhtiö oli konkurssin partaalla, jolloin sopimus yhdistymisestä rahapulassa olevan Overkillin kanssa muodostui.
Toukokuussa 2015 yritys hankki oikeudet Valhalla-pelimoottoriin, mutta se arvioitiin lähes käyttökelvottomaksi. Pelimoottorissa oli potentiaalia, mutta se oli liian kaukana käyttökelpoisesta pelikehitykseen. 
Kesäkuussa 2015 yritys osti ranskalaisen virtuaalitodellisuustekniikkaa kehittävän InfinitEyen ja hankki Acerilta rahoituksen StarVR-virtuaalitodellisuuslasien kehittämiseen. Yritys sijoitti Nozon-yritykseen VR-elokuvakokemuksien kehittämiseen ja osti intialaisen Dhruvan, sekä pystytti useita uusia toimistoja.
Vuonna 2017 yhtiö julkaisi pelin Raid: World War II. Peli todettiin jo ennen sen julkaisua pettymykseksi ja huonoksi sijoitukseksi, jonka johdosta yritys tarvitsi lisää rahoitusta seuraavan pelin julkaisuun saakka.
Overkill's The Walking Dead (OTWD) -pelin julkaisun jälkeen yhtiö ajautui taloudellisiin vaikeuksiin ja toimitusjohtaja Bo Andersson irtisanottiin. Ruotsalaiset viranomaiset tekivät yhtiön toimistoon ratsian johtuen epäillystä sisäpiirikaupasta ja yhtiö asetttiin selvitystilaan. Overkill's The Walking Dead -peliä kehitettiin Valhalla-pelimoottorilla, mutta kehitysongelmien vuoksi pelimoottori päätettiin vaihtaa Unreal Engineen: tämän tuloksena kahden vuoden työ heitettiin pois ja työntekijöille jäi vuosi aikaa opetella toinen pelimoottori ja saada peli valmiiksi. Pelin suunnittelussa ja johtamisessa oli myös ongelmia. Crunch time ja johdon ongelmat johtivat työntekijöiden sairastumisiin. Peli julkaistiin 6. marraskuuta 2018.
Vuonna 2021 yritys teki 50 miljoonan euron sopimuksen Koch Median kanssa Payday 3:n julkaisemisesta. Vuonna 2024 yhtiön hallitus päätti poistaa Tobias Sjögrenin toimitusjohtajan tehtävästä johtuen Payday 3:n huonosta menestyksestä. Hallituksen jäsen Juergen Goeldner astuu hänen paikalleen väliaikaisesti. Sjögren nimitettiin toimitusjohtajaksi vuonna 2020 väliaikaisesti.
Pelit

Yhtiö myi oikeudet palkittuun Brothers: A Tale of Two Sons -peliin 505 Games yhtiölle.
Yhtiö on kertonut että Overkill Softwaren kehittämä Overkill's The Walking Dead -pelin myynti on ollut yhtiölle taloudellinen pettymys. Helmikuussa 2019 Skybound Entertainment kertoi pysäyttäneensä pelin kehityksen viitaten odotuksiin ja laatuvaatimuksiin.
Pelit > Kehittäjänä

| Vuosi | Nimi | Julkaisija | Alusta(t) |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2000 | The Outforce | Strategy First |  |  |  |  |  |  |  |  |
| 2002 | Enclave | Conspiracy Entertainment |  |  |  |  |  |  |  |  |
| 2003 | Knights of the Temple: Infernal Crusade | TDK Mediactive |  |  |  |  |  |  |  |  |
| 2004 | The Chronicles of Riddick: Escape from Butcher Bay | Vivendi Games |  |  |  |  |  |  |  |  |
| 2007 | The Darkness | 2K Games |  |  |  |  |  |  |  |  |
| 2009 | The Chronicles of Riddick: Assault on Dark Athena | Atari, Inc. |  |  |  |  |  |  |  |  |
| 2012 | Syndicate | Electronic Arts |  |  |  |  |  |  |  |  |
| 2013 | Brothers: A Tale of Two Sons | 505 Games |  |  |  |  |  |  |  |  |
| 2013 | Payday 2 | 505 Games |  |  |  |  |  |  |  |  |
| 2018 | Overkill's The Walking Dead | Starbreeze Studios, 505 Games |  |  |  |  |  |  |  |  |
| 2023 | Payday 3 | Deep Silver |  |  |  |  |  |  |  |  |
Huomioita ↑  Kehittänyt O3 Games ennen yhdistymistä.  1 2 3  Pääasiassa kehittänyt Starbreezen tytäryhtiö Overkill Software.
Pelit > Julkaisijana

| Vuosi | Nimi | Kehittäjä | Alusta(t) |
| --- | --- | --- | --- |
| 2016 | Dead by Daylight | Behaviour Interactive |  |
| 2017 | John Wick Chronicles | Starbreeze Studios, Grab Games, GamecoStudios, Big Red Button |  |
| 2017 | Antisphere | Soap Interactive, Lion Game Lion |  |
| 2017 | Raid: World War II | Lion Game Lion |  |
| 2018 | Ape-X VR | LuckyHammers |  |
| 2018 | Inked | Somnium Games |  |
Aiheesta muualla

Profiili MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Starbreeze Studios
Käännös suomeksi